Document ID: /fineweb-2-swissfilter-quality_10-filterrobots/filtered/01780.jsonl.gz/54

Boli aktualizované informácie o bohoslužbách - spoločne ďakujeme otcovi Antonínovi, že už pomaly 20 rokov myslí popri všetkých povinnostiach aj na takéto veci!
Z dôvodu zmeny internet hosting provider-a bude náš web v blízkej budúcnosti niekoľko hodín mimo prevádzky - nejedná sa o chybu, ale o plánovanú zmenu :-)!
Tento web som začal robiť v roku 2000, online šiel prvý raz v roku 2001. Odvtedy sa technológie značne pomenili a mne žiaľ nezostáva čas, aby som celý web neustále komplet udržoval technologicky moderný. No ale občas je zdravé dať pocítiť našim používateľom, že aj www.slovaci.ch kráča s dobou :o).
Dnes som po veľa prípravách dal do prevádzky možnosť prihlásiť sa loginom priamo cez mobilnú appku GpsNose :-). Čo to znamená? Viacero výhod samozrejme :-D!
Môžete si napríklad bezplatne zadať do budúcna päť ponúk na prevoz CH-SK - a to priamo na vstupnej stránke. Aby sa login z GpsNose dal rozlíšiť od klasického www.slovaci.ch loginu, má ten z GpsNose na začiatku krížik: #.
Každý "Nosáč" (mobilní krajan) môže pridávať akcie na náš portál podľa ľubovôle, do sekcie "Čo sa chystá" - či organizujete super tancovačku, alebo familiárnu grilovačku, či bezplatné hľadanie slimákov, alebo medzinárodnú akciu, kde sa váš klub nabalí na dobrote krajanov pod rúškom "pomáhame krajanom": všetko jedno, akciu si sem môžete hocikedy zadať :-).
Appka vás pri logine cez QR kód nasmeruje, aby ste sa zaradili do správnej skupiny "www.slovaci.ch" a použili platný email (dáky iný, ako ste používali doteraz na slovaci.ch - je to technicky tak dané). Čiže komunita zahraničných Slovákov sa potom môže ľahšie spojiť, aj bez nášho statického webu, v reálnom okolí. V mobilnej appke potom môžete osloviť krajanov, vidieť ako sú ďaleko od vás, ukladať si miesta, zdieľať pozíciu, dávať fotky a vaše postrehy online.. Váš profil nájdete vždy na www.gpsnose.com.
Ďalej, ak si zmeníte fotku v GpsNose appke, je automaticky zmenená aj u nás na www.slovaci.ch. Čiže, môžete si sami zadávať fotky.
Po ďalšie, veci, ktoré publikujete (fotky, impresie, miesta) smerované na www.slovaci.ch komunitu, sa automaticky objavia aj u nás na webe :-).
Časom sa bude prepojenie vylepšovať, ako budem mať čas na to. Ale zmyslom je, aby sme dostali statický web do reality, dokázali sa navzájom nájsť v okolí, našli čo hľadáme atď. Mobil má dnes každý u seba, takže práve pre pendlujúcich je to výborná možnosť, ako zostať v spojení. A nie ako na fejsbuku a spol, kde si píšete s ľuďmi, ktorých ste videli pred sto rokmi a sú tisíce km od vás. GpsNose vás prepojí na miesta ľudí, ktorí sú naokolo a zaujímajú vás.
Nakoľko je prepojenie na GpsNose komplet nové, dajte vedieť, keby vám dačo nešlo - ako vždy, na <email-pii>. Bolo potrebné porobiť radikálne zmeny v kóde, takže bude zázrak, ak nenájdete primoc chýb ;-)!
Bolo dorobené preberanie profilovej fotky priamo z mobilnej appky GpsNose :-). Takže, môžete si vesele meniť profilovku jak srdce ráči, hocikoľkokrát a bez čakania - inak som to musel vždy ručne preberať ja, takto si to môžete vybaviť sami a hneď.
Funguje to tak, že náš server sa pokúsi prebrať fotku z appky GpsNose z vášho ROVNAKÉHO loginu. Takže, ak sa volám na slovaci.ch "kokosko", tak potom musím mať v GpsNose tiež login ako "kokosko" - no a mať tam fotku, to dá rozum hádam.
Zmena v mediatéke: server, kde sme mali uloženú mediatéku (viď menu: Ľudia - Mediatéka), bol roky umiestnený na Slovensku u môjho brata, za čo mu spoločne ďakujeme :-). Žiaľ bude server čoskoro odstavený z internetu, a tak som samotné médiá (aj xml-handler) musel presunúť (a preprogramovať) ku nám do Švajcu. Ak by dačo nefungovalo, napíšte na <email-pii>.
Ak sa chcete Vy alebo Vaše veci prepraviť na trase Slovensko-Švajčiarsko, určite ste už našli hromadu firiem či firmičiek (v tom lepšom prípade) a žiaľ i potrimiskárov či podfukárov (v tom horšom prípade). Náš web má dlhodobú spoluprácu s profesionálnymi prepravcami, ktorých roky okresali na zoznam niekoľkých overených spoľahlivých prepravných partnerov. Aby ste ich ešte ľahšie našli, ich aktuálny zoznam nájdete oddnes tu
.
Doplnený kanál Eucharistia online: Žiaľ nie je ľahké nájsť vystavenú Sviatosť oltárnu online pre veriaceho človeka, ktorej prenos by fungoval 24/7. Medzi TV/Rádiami pre veriacich
som pred časom integroval webcam z Philadephie, ale žiaľ je prenos pričasto rušený. Po dlhšom hľadaní, zvažovaní a technickej analýze, ktoré streamy ku nám ako integrovať, som spravil kompromis: ponechal som síce len jeden "Eucharistia" streaming kanál, ten pôvodný z Philadelphie, no vložil som pod neho ďalšie dva linky na alternatívy: 1. ten prvý je z Írska a dá sa maximalizovať na celú stránku (má totiž vlastný player a žiaľ je chránený pred priamym prehrávaním z iných stránok); 2. ten druhý je z Kentucky a je to len jednoduchý mjpeg stream (takže som ho vložil do img-wrapperu cez náš web, sťaby externú stránku). Kto má záujem v dnešnom zhone pomeditovať a nemá možnosť navštíviť kostol, má zasa viac alternatív :-).
Fixol som program Bibel-TV a TV-Lux v sekcii "Pre veriacich: TV a Rádio". Parsovanie programu z HTML zostáva žiaľ i naďalej na úrovni čarovania, lebo každá stanica má nielen inú štruktúru, ale i ochranu ťahania dát mimo browser. Bibel-TV od toho práve upustili a program sa dá načitať bez kdejakých trikov. A TV-Lux prešiel na modernejší CMS, takže ho náš web nevedel interpretovať; ale už aj ten chodí hádam :-). Happy watching, Andy
Poopravil som kresťanské médiá
- TV-vysielač Ewtn totiž pred časom zmenil streaming a rádio-vysielač Lumen pre zmenu formát programu, takže teraz zasa všetko ide ako má ;-).
Keby dakto v budúcnosti zbadal, že sa niektoré médiá pomenili a niektorý z kanálov nehrá resp. niektorý z programov nie je dostupný: dajte vedieť na <email-pii> - ono náš web len číta a kompiluje mediálne zdroje, nemám dopad na obsah a formu vysielačov, môžem len občas fixnúť parsery.
Nielen pre kresťanov: už roky som mal víziu môcť si preklikať kresťanské (čítaj: spravidla hodnotné) TV/rádio vysielače z jedného miesta - a pri tom vidieť, čo sa práve teraz a o chvíľu vysiela. Práve v dnešnej dobe, keď sa zintenzívňuje boj proti morálke a rozumu, považujem pohodlne dostupné relácie s dobrým obsahom za dobrú pomôcku proti duchovnej degenerácii. A preto dávam počnúc dnešným dňom do používania nový modul: TV a Rádio vysielače
- primárne pre kresťanov, no i všeobecne pre ľudí, ktorí si radi vypočujú/pozrú inšpirujúce relácie a neuspokoja sa s lžami a demagógiou zisk-maximalizujúcich a ľudskú dôstojnosť minimalizujúcich komerčných médií.
Bolo pridaných niekoľko ďalších kontaktov na česky a slovensky hovoriacich kňazov - nájdete ich na stránke kontaktov pre veriacich. Pri tejto príležitosti zasa raz upozorňujem, že kontakty na sk/cz hovoriacich kňazov sú určené len na prípadný osobný kontakt resp. duchovný rozhovor po dohode s daným kňazom (závisí od dobrej vôle a dispozícií daného kňaza) a nie pre krajanskú farskú agendu - na to máme určenú SKM a ČKM, čiže naše katolícke misie a ich misionárov, páter Pavol Nizner a Antonín Špaček.
Dnes som konečne zrealizoval (hurá, dovolenka..) dávnejšie plánovaný modul pre veriacich: Info Servis
. Je to v podstate vždy aktuálny kompilát noviniek z vybraných kresťanských serverov, aktualizovaný každú hodinu. Môžete si zvoliť, ktoré novinky vás zaujímajú a študírovať. Po nakliknutí niektorej z noviniek sa vám otvorí zdroj správy na dotyčnom serveri, kde sa môžete dočítať/dopočuť celý obsah, ktorý vás zaujal.
Modul je komplet dynamicky naimplementovaný, takže ak máte návrhy na ďalšie zdroje noviniek, môžete mi ich poslať na <email-pii> a ja to tam prilepím časom, ak bude dotyčný server obsahovo i technicky vhodný na prepojenie.
Prajem pekný Nový Rok, hádam ho prežil aspoň niekto bez debuggera.
Počnúc dnešným dňom máme k dispozícii nový modul: Galéria členov
. Hurá :-). Je to vlastne prehľad nás, aktívnych členov, čo máme online svoju fotku. Zoznam je utriedený podľa poslednej návštevy na našom webe - čiže môžete vidieť, kto je nakoľko "živý".
Keďže pochádzam z čias dinosaurov a čo sa týka publikovania na rôznych sociálnych sieťach, som tak trocha paranoik.. - je náš web z tohto hľadiska hodne utesnený: vidieť kto je kto a možnosť niekoho kontaktovať môžu len tí, ktorí si tiež dali online svoju fotku. To preto, aby sme zostali fair-play. Čiže ak Vám niekto napíše "jééé, no ty máš ale krásny úsmev", hneď sa môžete pozrieť na dotyčného profilovku, či máte tiež toľko nadšenia odpísať. No a keďže je kontakt možný LEN cez našu internú poštu, nemá nikto reálny kontakt na Vás, iba ak sami chcete (napr. si ho napíšete do profilu, alebo pošlete internou poštou).
Ešte dodávam, že kto rád publikuje svoje dáta komukoľvek a rád umožňuje komerčným firmám použiť čokoľvek zo svojho súkromia (včetne svojich fotiek a mailov) na biznis, odporúčam dobre známe (a)sociálne siete - ak ste si ešte doteraz neprečítali, tak si prečítajte ich licenčné ujednanie, s ktorým ste na dotyčných stránkach "súhlasili" :-).
Nakoľko našinci často hľadajú slovensky i česky hovoriacich lekárov vo Švajčiarsku, dajú sa oddnes na našej mape
vyhľadať (po otvorení mapy si z legendy zvoľte, že chcete vidieť napr. len tých lekárov, inak vidíte všetko možné :-). Zoznam nie je samozrejme úplný, takže ak viete o ďalších lekároch pre našincov, môžete napísať do fóra alebo poslať mail na <email-pii>.
Nakoľko sa v poslednom čase kopia "profi" oznamy kde-tade po webe, kde Slovač bez ladu a skladu oznamuje svoje super možnosti cestovania Sk-Ch, obsahuje od dnes naša vstupná stránka prehľad ponúk na najbližších sedem dní - od overených a spoľahlivých cestovateľov. A aby bolo zrejmé, že oznam typu "overený partner v databáze" je inak uchopiteľný, ako "vygúglený text" - čiže sa dá v rámci nedeľného doobedia zrealizovať takýto plug-in, čož by celkom takto nešlo nebyť serióznej dátovej štruktúry a dlhodobosti.
Našinci by si mali dávať viac pozor, pretože mi za tie roky chodia hodne rozčarované emaily, kto-kde-ako-koho-kedy okabátil. Podfuky siahajú od vyúčtovania v EUR namiesto CHF, cez nespoľahlivé odjazdy, až po vydieranie a obťažovanie cestujúcich. A tých sťažností je stále viac, pretože neseriózni "podnikatelia" objavili čaro (a)sociálnych sietí, ktoré nekontrolovateľne radi poskytnú všetko-všade-každému. Napadá ma paralela k oznamom na staničných WC dverách, kde sa tiež kadečo oznamuje, lenže žiaľ nápis na tých dverách pôsobí viac záchodovo ako na obrazovke počítača, a tak krajania veselo píšu, čítajú, tešia sa - a potom plačú a sťažujú sa.
Preto vznikol na našom portále už dávno (písal sa rok Pána 2001..) modul na cestovanie a časom bol doplňovaný práve o body na ochranu cestujúcich - tí, ktorí ponúkajú cesty cez náš web, sú dlhodobo overení poskytovatelia, máte možnosť ich hodnotiť, je na nich kontakt atď. - a áno, ak niečo nefunguje, môžete napísať na náš portál a sťažovať sa. Aj tu platí staré známe "čo nič nestojí, za nič nestojí". Bezkontextové oznamy vygúglené z internetu môžu znamenať cestu domov, alebo aj dakam inde, veď viete kam - takže kto neuprednostní adrenalín a riziko pred reálnou cestou Ch-Sk, môže si rokmi overených cestovateľov nájsť pekne prehľadne u nás :-).
Inšpirovaný vôňami Vianoc, pridal som novú sekciu do nášho fórumu: KUCHTENIE. Takže, podeľte sa s nami o skúsenosti so zháňaním slovenských potravín, švajčiarskymi dobrotami a celkovo, so všetkým patriacim k tejto téme, od zavárania až po vyvaľkávanie štrúdle, čo len chcete, čo súvisí s papkaním a je podľa Vás dobré vedieť :-). Pokojné a požehnané Vianoce Vám všetkým, Andy
Všimol som si, že nám dáky čas nefungovala mapa - žiaľ, ak nikto nič nehlási, je potom otázkou náhody, kedy si to všimnem ja sám, takže to potom trvá dáku chvíľu. Na každý pád je mapa teraz fixnutá, chyba súvisela so zmenou v prihlasovacom "zapamätaj si ma nabudúce" nastavení. Takisto boli fixnuté nečlenské lokality na mape, z pôvodných map24 koordinátov na Google-Maps, čiže na našej mape Švajčiarska zasa vidno aj lokality ako sú krajanské kostoly, spolky, inštitúcie atď. Ďalej som aktualizoval modul "zapamätaj si ma", ktorý bol prednedávnom menený, nakoľko sa našli vynachádzaví krajania - teraz by to malo už fungovať zasa.. Hurá, sobota môže začať, debugujem od piatej ráno, hádam bude zasa dáky čas všetko fungovať.. pekný víkend a česť práci :-D
Dnes som prirobil nedávno avizovanú funkciu mediatékových noviniek, čiže medzi našimi novinkami na vstupnej stránke je teraz vidno aj novinky z našej mediatéky. Takže, ak nám pribudne dáke online video alebo audio, ste o tom informovaní medzi novinkami, aby náhodou dakomu dačo neušlo :-).
V mediatéke občas dačo pribudne, podľa mojej časovej dispozície a dostupného materiálu. Práve včera som nastrihal z viacerých video- a foto-zdrojov opekačku z Meilen, pretože sme mali, vďaka otcovi Františkovi a Slavovi, hneď dva video záznamy, a i fotiek bolo dosť, keďže fotila okrem mňa ešte aj Renča.
Nakoľko mi čoskoro končí dovolenka, rozhodol som sa zrealizovať ďalší dávny nápad :-) - ak sa pridáte na našu online mapu
, mapa Vám prezradí, kto sa nachádza ako ďaleko od Vás. Takže už nemusíte písať do fóra "kto je v mojej blízkosti", ale sa dajte na mapu a kuknite sa sami!
Čiže: treba byť prihlásený, treba sa dať na mapu a v pravom stĺpiku pod vyhľadávaním na mape je teraz nový zoznam tých krajanov, ktorí sa tiež pridali na mapu. Vidno aj ich adresu resp. približnú adresu (podľa toho, čo si sami zadali) a pokiaľ ste si dali aj svoju fotku do profilu, vidíte aj ich fotku, ak majú ovšem.
Popritom som rovno trocha upratal v súradnicovom systéme, takže prípadné anomálie mi hláste prosím; mali sme totiž WGS84 v minútovom systéme, ešte z čias Map24 API, no ale Google Maps chodí v hodinovom systéme a má naopak Latitude/Longitude, než mal Map24 - takže je to prekopané na Google Maps, v API aj databáze, tak hádam sa dakto neobjaví na Severnom Póle alebo v mori vďaka tomu :-D. Bol by som to nechal tak (never touch a running system..), no ale strávil som dobrú hodinu debuggovania, že prečo mi medzi Zurichom a Rapperswilom počítal vyše tisíc kilometrov, než som pochopil, že koordináty máme v minútovom systéme, a tak som to namiesto ďalšieho patchu radšej prekopal.
Po dlhom plánovaní a ešte dlhšom realizovaní, dávam k dispozícii nový doplnok nášho fotoalbumu: Mediatéku
. Budú v nej uložené zvukové a filmové nahrávky z akcií, ktoré si môžete dať prehrať priamo u nás online, alebo stiahnuť ako dátové súbory k sebe na počítač.
Mediálne súbory sú dostupné buď v rámci konkrétneho foto-albumu (nad fotkami pribudla sekcia "Médiá"), alebo zo separátneho menu "Médiá" - tu sa vylistujú na jednom mieste naraz všetky médiá-obsahujúce foto-albumy.
A kedy pribudnú samotné filmy a audio-nahrávky? Časom :-). Dáke sú pripravené, ďalšie pribudnú. Materiál treba skonsolidovať, nastrihať.. Vždy bol problém, akým spôsobom to publikovať a prezenovať - takže technickú stránku mám za sebou, obsah pribudne.
Technicky vzato, náš media-server sa nachádza na Slovensku (vďaka môjmu bratovi, ktorý nám to uložil u neho na serveri) a naše web stránky, ktoré bežia v USA, s mediálnym serverom komunikujú cez XML-API. Pre konečného čitateľa to vyzerá všetko jednoliato, no ale je za tým zapeklitá technika - jednak premostenie serverov, jednak caching, notifikácie, náš online prehrávač, prepojenie foto-albumovej databázy s XML, FTP atď. Takže, pri spozorovaní dákych anomálií, mi môžete dať vedieť.
Bol opravený modul Zamyslenie na dnešný deň
v sekcii SKM - Pobožnosti. Pôvodne sa nahrával text zo servera Redemptoristov, no ale tí už dáky čas majú zmeny na stránke, takže sa text teraz nahráva zo servera Konferencie Biskupov Slovenska, snáď to bude dáky čas zasa chodivé, no a ak by nie, tak to zasa časom prispôsobím :-).
Modul "Novinky i starinky" na vstupnej stránke sa dožil vylepšenia: teraz sa dá zobraziť určitý typ noviniek, napr. len oznamy, alebo len albumy atď. - v danej kategórií vždy určitý počet noviniek, nemá to presné pravidlá že koľko presne, proste intuitívne, čoho dáva koľko zmysel, podľa uváženia. Dáta máme v dosť dobrej štruktúre, takže taktéto funkcie budú časom pribúdať nad stávajúcimi dátami, ak bude ten "čas" na vylepšenia teda..
Ešte podotýkam zasa raz, že do svojho proflu sa nesmie uvádzať žiadna reklama typu "máme super bar" a podobne - tieto texty sú teraz hneď viditeľné a smerujú k vymazaniu textov i používateľa. Na reklame sa dá v prípade záujmu slušne dohodnúť, ale nie takto "skratkou".
Aj v module cestovania je nová funkcia: dá sa pridávať viacero ciest naraz - funkciu môžu využívať tí, ktorí pravidelne cestujú.
Proti chronickým SPAMerom (neuveriteľné, však? ešte aj v internej pošte..) pribudlo obmedzenie zaslať max. 3 správičky denne.
Naše diskusné fórum bolo po dlhom čase aktualizované, resp. komplet nanovo prerobené. Čo je nové:
- stránkovanie funguje bez obmedzenia aj v histórii, časovo dozadu
- dá sa vyhľadávať podľa textu
- príspevky sa dajú všetky naraz resp. po jednom "rozbaľovať"
- aktuálna stránka fórumu sa dá relatívne rozumne vytlačiť
- dátum a čas sú lokalizované
Riadkovanie v príspevkoch sa nezobrazuje, aby sa text príliš "nerozťahal" - ale znak nového riadku sa preberá na serveri, čiže možno to časom prerobím trocha, uvidíme.
Fórum využíva jQuery, WCF, LINQ atď. technológie, takže sme hodne moderní :-). Kolega pred časom konštatoval, že naše fórum vyzerá, akoby malo 10 rokov - no ono aj malo totiž 10 rokov medzičasom, takže mám dúfam zasa 10 rokov pokoj od podobných commentov.
Keby dakomu dačo nefungovalo: v nadpise fórumu je link na staré fórum, ktoré používa tie isté dáta, ako to nové, čiže dáky čas sa budú dať používať obe verzie paralelne, ak by dakto chcel - ale napíšte prosím na <email-pii>, ak by nastali technické komplikácie, ono to bolo relatívne hodne kódu na serveri aj clientovi, takže je to také BETA-verziové trocha, treba overiť časom a používaním.
Ešte dačo: zmenila sa jemne paradigma kategorizovania príspevkov - doteraz totiž ľudia radi všetko hádzali na úvodné fórum, namiesto do správneho. Tým pádom, že teraz sú viditeľné všetky témy naraz per default a pri zadávaní je nutné zvoliť si správnu tému, myslím, že príspevky sa skôr dostanú na správne miesto.
Technické perličky pre maniakov: dynamické expression trees cez IQueryable s rekurzívnym vyhľadávaním v strome, jQuery + pluginy pre JSON, highlighting, paging, templates, WCF mix so IIS server site state, UTC-LocalTime prevody dosť kuriózne, nakoľko bežíme cez USA server, takže máme 3 časové zóny - tak toľko ma narýchlo napadá, niekoľko vecí som nedorazil k úplnej spokojnosti, no ale fungujeme :o).
Zdravím,
Andy
Dnes bol aktualizovaný modul "Novinky a starinky" na vstupnej stránke, ktorý bolo treba roky plniť ručne. Odteraz nám bude ukazovať automaticky, čo sa aktuálne deje na našom portále.
Ako to funguje: z každého typu noviniek, napr. oznam akcie, nový člen, cestovanie atď., je vybraných najaktuálnejších 5 a tie sa chronologicky zobrazia za sebou. Takže sa samozrejme môže stať, že sa zobrazia dáke staršie novinky (napr. oznam niektorého zo spolkov, ktorý len zriedka publikuje svoje oznamy) a naproti tomu sa niektoré novšie novinky nezobrazia (napr. noví členovia vznikajú veľmi často) - to preto, lebo sa z každého typu noviniek zobrazí LEN POSLEDNÝCH 5, čiže napr. šiesty oznam o novom členovi sa neukáže, no ukáže sa piaty oznam spoku, ktorý môže byť už pekne starý :-).
Zdá sa mi to logické a účelné takto, takže je to tak a nie inak :-D. Ak by som to riešil tak, že sa zobrazí povedzme 100 posledných noviniek, bez ohľadu na ich typ, chýbalo by v oznamoch dianie sa určitého typu. A zasa, keby som zobrazil priveľa noviniek, kto by to čítal, i tak je toho hromada. Možno raz spravím funkciu na filtrovanie noviniek, podľa dátumu a typu, no momentálne to nemá prioritu.
..a ozaj, časom budú pridané ďalšie typy automatických noviniek, no mám práve už dosť programovania, takže časom zasa, myslím na to..
Keďže sa nám vo fórach chaoticky kopili príspevky ohľadom hľadania a ponúkania práce, je na to odteraz nová funkcia v hlavnom menu s názvom "Práca - ponuka a dopyt". Takže prosím neuvádzať príspevky týkajúce sa ponúkania a hľadania práce do diskusného fóra, ale do novej sekcie na to určenej.
Dôvod je lepší prehľad o tom, kto akú prácu hľadá a kto akú poskytuje. A aby sa vyhlo neserióznym ponukám typu "Poskytujem super prácu za dobrý zárobok, napíšte mi", je nutné v prípade ponúkania práce najprv napísať na <email-pii>.
Na podnety našich čitateľov, bol modul cestovania rozšírený o zadávanie cien cestovania a odozvu k spokojnosti s poskytovateľom (či už šofér alebo predajca cesty).
Cenu je nutné zadať, aj pri hľadaní cesty, aj pri jej ponúkaní. Cena je vžy v CHF (čiže šviačiarske franky a NIE euro a podobne..). Ak cestu hľadáte, cena znamená MAX cena, ktorú ste ochotný za zvezenie zaplatiť.
Spokojnosť s konkrétnou cestou a jej poskytovateľom, môžete zadať u tej cesty, ktorej ste sa ako pasažier zúčastnili. Čím viac ciesto niekto ponúkol v minulosti a čím ma lepšie hodnotenie, tým pravdepodobnejšie je, že sa dostanete spokojní do cieľa.
Spokojnosť je vidno teraz aj z okna informácií o používateľovi - čiže spokojnosť tvorí časť profilu tých, ktorí ponúkli v minulosti dáku cestu.
Upozorňujem chronických obabrávačov podfukárov, že od tejto chvíle nemá zmysel si vytvárať vždy nové a nové loginy, pretože budete mať vždy nulové referencie a budete pre Vašich potenciálnych pasažierov jednoducho podozriví.
Štatistiky našich stránok sa tiež dožili úprav, boli do nich pridané ďalšie údaje, nájdete ich tu
.
Pribudla nám štatistika návštevnosti stránok, ktorá bude priebežne aktualizovaná (nakoľko ju treba manuálne vytvoriť z http-log súborov) - môžete si ju pozrieť tu
.
Na našich stránkach prebehla rozsiahlejšia aktualizácia, keďže sa nám blížia Vianoce :o)..
Čo sa zmenilo
- prešli sme na novšiu technológiu, čo síce “zvonka” nevidno, no je predpokladom k prežitiu našich stránok
- menu “Pre nových vo Švajčiarsku” bolo zmenené na “Praktické informácie”
- menu „Cestovanie autom” bolo zmenené na „Cestovanie a lístky“
- zadávanie dátumov cez kalendár sa teraz vyvolá kliknutím na políčko typu “dátum”
- reštrukturalizácia a úpravy v menu “Slovenská katolícka misia”
- interné: ladenie modulov, štruktúry adresárov, úpravy používateľského rozhrania, textov atď..
Čo pribudlo
- prehľadávateľný zoznam lacného telefonovania na Slovensko a inde: menu “Praktické informácie”, sekcia “Telefonovanie na Slovensko a inde”
- v menu “Cestovanie a lístky” je odteraz možné zadať nielen cestu autom, ale aj ponúkať/hľadať letenky a lístky na vlak či autobus
- newsletter SKM je teraz možné si prihlásiť a odhlásiť vo svojich nastaveniach presne tak, ako tomu vždy bolo aj pre všeobecný newsletter
Ak by sa Vám zdalo, že dačo nefunguje ako má, môžete mi ako vždy napísať na <email-pii>.
Dnes prebehla už dávnejšie plánovaná aktualizácia, týkajúca sa zväčša interných modulov a databázy, takže "na povrchu" vidno len niekoľko menších úprav a väčšina čitateľov si ani len tie nevšimne ;-). Ide o upresnenie informácií spolkov, odkazov na médiá a informácie v albumoch. Tie interné úpravy boli tentoraz trocha rozsiahlejšie, takže dúfajme, že všetko "pobeží" ako má.
Ak by dakomu dačo nefungovalo, môže mi ako vždy poslať mail na <email-pii>.
Do odkazov na online médiá v sekcii SKM, bolo pridané EWTN - katolícka TV a rádio v rôznych jazykoch.
Boli vykonané rôzne interné úpravy a vylepšenia, pre väčšinu čitateľov neviditeľné záležitosti :-).
Pribudla nám nová sekcia pod SKM - Médiá
, kde nájdete online TV + rádio, a taktiež aktuálne správy nielen z kresťanského sveta.
Pribudla nám nová sekcia pod spoklami: Folklórny súbor Folklór 75
.
..a boli vykonané rôzne drobné úpravy na viacerých miestach, bežný človek si ich asi ani nevšimne ;-)
Počas tohto víkendu bolo vylepšené naše diskusné fórum.
Čo je nové? Jednak sa navonok trocha zmenil vzhľad (strom diskusií, formulár odpovedania atď.) a jednak boli diskusné moduly komplet preprogramované na technológiu Ajax, ktorá umožňuje používanie stránky bez posielania sem-a-ta, čiže "to chodí hladšie" teraz :-).
Počas vývoja som zistil, že FireFox po aktualizácii stránky (refresh) stratí vnútornú konzistenciu komunikácie - preto, ak by dakto dostal chybovú hlášku "ViewState might be corrupt", tak je to z toho dôvodu, že používa FireFox a zároveň dal refresh vo fórume. Chybovej hlášky sa dá zbaviť tak, že sa ešte raz klikne na menu "Diskusné fórum". Inak - refresh nie je potrebný, je to skôr zlozvyk ;-). Treba počkať chvíľku a nie hneď skúšať refresh.
Ak by mal dakto technické problémy s fórumom, môže mi dať vedieť na <email-pii>
.
Boli aktualizované stránky Spolku Pomoci Slovensku.
História stránok PHP bola odložená do samostnanej stránky.
Náš informačný mail - newsletter - bude obsahovať aj názov dňa v týždni tam, kde to uľahčí čítanie dátumovaných oznamov.
V module oznamovania akcií bola zväčšená položka "cena", aby bolo možné zadávať dlhšie cenu-vysvetľujúce texty.
Boli vykonané rôzne úpravy prevádzky a údržby stránok.
Odkazy na iné stránky boli aktualizované - kresťanské odkazy sa teraz nachádzajú v samostatnej sekcii pod SKM tu
.
Do sekcie SKM boli pridané už vyššie spomínané kresťanské odkazy.
Sekcia SKM bola rozšírená o novú sekciu Úcty k Božiemu milosrdenstvu
.
Na opakované podnety bolo naše fórum rozšírené o možnosť označiť svoj príspevok do fóra za neaktuálny.
Funguje to takto: autor príspevku sa musí prihlásiť cez svoj login, vyhľadať svoj príspevok a zvoliť, či je aktuálny alebo nie. Príspevok sa stane pre ostatných viditeľne označený ako "Neaktuálny", ak ho autor zneaktuálni.
Zachováme si tak integritu fóra, aby celkom "nemizli" príspevky a tým následne aj odpovede na ne, no zároveň má autor príspevku možnosť upovedomiť čitateľov, že daný príspevok už nie je viac aktuálny (napr. bývanie, burza..).
Pridaný tzv. "user ratings", čiže hodnotenie členstva na stránkach:
- úroveň členstva pridaná do informácií o členovi,
- rozšírený bol aj adresár členov, ktorý sa dá teraz podľa úrovne členstva aj triediť.
"Úroveň členstva" odzrkadluje dlhodobosť a pravidelnosť prihlasovania sa na stránky. Úrovne sú:
- senior, dlhodobosť
- verný, pravidelnosť
- bežný, občasnosť
- junior, krátkodobosť
- nováčik, žiadna minulosť
Jednotlivým úrovniam zodpovedá rôzne sfarbená hviezdička. Podržaním myši nad hviezdičkou vidno v percentách aj to, ako aktívny je daný člen v rámci svojej úrovne, čiže či a koľko prispieva na stránky pre ostatných.
Úroveň a aktivita sú počítané automaticky, nie sú a nebudú nijako manipulované. Môžete si sami vyskúšať, že Vaša úroveň členstva a percento aktívnosti sa naozaj dlhodobo menia podľa Vášho správania sa na stránkach - najmä, ako často sa prihlásite a či a koľko prispievate pre ostatných čitateľov.
Náš mládežnícky spevník v sekcii SKM je rozšírený o hudobné záznamy - vďaka iniciatíve pána Dalibora Kálnu, ďakujeme :-)!
Boli vykonané aj rôzne drobné úpravy a technické vylepšenia na niekoľkých stránkach.
Po dlhodobých úvahách a snahe vyhnúť sa sťahovaniu techniky z Nemecka do Ameriky, som sa napokon odhodlal investovať nemálo času a energie na zmenu nášho providera stránok a tieto riadky čítate už z amerického a nie nemeckého servera.
Náš starý provider nedisponoval technikou a vedomosťami, ktoré bezproblémový chod stránok vyžadujú. Nie že by sa nedal zohnať lepší a to priamo tu, vo Švajčiarsku, ale.. cena.. pokiaľ stránky robí a platí jednotlivec, niektoré veci zostanú kompromisom. Len tak pre orientáciu: v práci máme na projekte providera, ktorý za našu spokojnosť pýta mesačne okolo 5.000,- CHF - to potom funguje kdečo celkom dobre, ale dakto to musí platiť :-/..
Pribudla nám mapa Švajčiarska - nájdete na nej najdôležitejšie adresy, na mapu môžete pridať i seba, alebo sa zasa prípadne aj odstrániť: Ľudia -> Mapa Švajčiarska
.
Drobné úpravy: navigačné menu jemne preusporiadané, odkazy na cudzie stránky zrevidované atď.
Pribudne nám jedna nová funkcia :-) - práce na rozšírení boli už úspešne ukončené (vďaka vianočnej dovolenke..), no žiaľ jedna z kľúčových technológií, ktorú si nový modul vyžiadal, obsahuje internú chybu.. Takže: musíme počkať, než bude oprava dotyčnej technológie dostupná a až potom modul zverejním. A o aký nový modul sa jedná? Dajte sa prekvapiť, zatiaľ neprezradím :-).
Pre Českú Katolícku Misiu bola na požiadanie pátra Špačeka pridaná sekcia Oznamy
, kde budú v blízkej budúcnosti uverejňované oznamy perom misionára.
Náš e-Zine ALPACAJT
dostal novú štruktúru obsahu na jeho vstupnej stránke, ktorá slúži na lepšiu orientáciu v článkoch podľa jednotlivých kapitol.
Niekoľko dlhodobých technických detailov sa podarilo tiež vyladiť.
Fórum "voľný čas" bolo zamenené za fórum "hľadanie známych", nakoľko sa nám to obsahovo časom tak vyvinulo.
Ďalej, do svojho profilu si od dnes môžete napísať pár slov o sebe, ktoré budú viditeľné aj pre ostatných členov našich stránok. Tento text je potom pri Vás zobrazený v adresáre zaregistrovaných členov. Ak napríklad hľadáte známych z okolia Bern, môžete si to zapísať do poznámky o sebe. Alebo že dakto hrá rád šach, rád bicykluje alebo vyšíva, alebo čokoľvek proste.
Pribudla nám štatistika stránok - vidno z nej, koľko sa nám toho na stránkach denne odohráva, koľko členov máme atď.
Štatistika je vždy dostupná tu
.
Po dlhšom čase máme niekoľko vylepšení pre potešenie i úžitok:
1./ interná pošta
- pribudla nám interná pošta, kde vidno, čo sme komu posielali, a kto nám
- funkcia je samozrejme dostupná len pre zaregistrovných členov
- pošta sa pravidelne odosiela adresátom cez naše stránky, takže je anonymná
2./ adresár členov
- môžete sa pozrieť, kto k nám patrí :-)
- kontaktné údaje členov verejne nevidno, aby sa informácie nezneužívali
- ak chcete s niekým nadviazať kontakt, môžete mu poslať internú poštu (viď bod 1.)
- v adresáre vidíte fotografie ostatných členov len vtedy, ak ste si aj Vy zadali tú svoju vo svojom prihlasovacom profile
Nakoľko sú moduly nové, môžu v nich byť (kto by to bol povedal..) aj ošíbky (ak ste zabudli po rusky: ošíbka = chyba, bug!) - prípadné anomálie mi nahláste ako vždy na <email-pii>
Od dnes môžete anonymne komunikovať navzájom bez toho, aby ste museli uviesť tomu druhému svoj email. Funguje to takto: kliknete na človeka, ktorý dačo napísal (napr. do fórumu, alebo cestovania, alebo oznamu akcií) a môžete dotyčnému poslať anonymne, cez naše stránky, email správu. Dotyčný neuvidí Vašu email adresu ako odosielateľ, ale naše stránky, a má možnosť Vám touto istou cestou odpísať nazad.
Ide o to, aby sa email adresy našich zaregistrovaných členov, nezneužívali inými osobami. Svoj email alebo telefónne číslo môžete samozrejme podľa zváženia dať ďalej, ale: opatrne, ľudia sú rôzni. Údaje, ktoré o sebe môžete vo svojom prihlasovacom profile uviesť, sú takto úplne chránené pred zneužitím (SPAMy, záškodníci atď.).
Pribudol nám prehľad výsledkov ankiet, ktoré budú na rôzne témy uverejňované na vstupnej stránke. Prehľad výsledkov hlasovania je tu
.
Bolo pridané hlasovanie pomocou anonymnej ankety. Výsledky jednotlivých ankiet budú zverejnené časom.
Pribudla sekcia vysielania "Od Tatier k Dunaju" na rádiu Rabe tu
.
Pridaná možnosť písania oznamov pre tanečnú skupinu Kolečko. Pridané požehnanie pátra Aquinasa (Juraj Gabura) do sekcie Slovenskej Katolíckej Misie pod "Dokumenty".
Na úvodnú stránku bol pridaný priamy vstup pre Slovenskú Katolícku Misiu.
Príprava pre tlač oznamov spolkov, ktorá bude onedlho sprístupnená administrátorom jednotlivých spolkov.
Bola pridaná nová sekcia ZÚSKI - Ústredie slovenských katolíckych intelektuálov, ktoré sa zameriava na vzdelávanie a duchovný rast slovenskej katolíckej inteligencie v zahraničí.
Aj ďalšie spolky v sekcii "Spolky" boli rozšírené a doplnené, aby mali našinci lepší prístup k informáciám o krajanskom živote pod Alpami.
Drobné kozmetické úpravy vo fórach. Pridaný link do sekcie linkov pre veriacich.
Stránky Českej katolíckej misie boli rozšírené o sekciu Hlasy Misie, ktoré vydáva páter Antonín Špaček.
Pribudla nám sekcia Česká katolícka misia, niekoľko nových linkov na iné stránky a zmeny sa dočkala aj registrácia nových používateľov.
Pri registrácii nových sa totiž odoslaný email občas dostaví až oveľa neskôr, ako by bolo užitočné a nejeden mal problém, že si nevedel zaktivovať svoje novo-vytvorené konto. Preto je odteraz možné v registrácii pokračovať alternatívne priamo z linku zaslaného emailom.
Pridaná stránka Zväzu spolkov Čechov a Slovákov a mierne pozmenená navigácia v menu.
Pridaná možnosť nastavenia si svojho profilu - môžete si nastaviť všetko, časť, alebo aj nič. Na dôveryhodnosti však určite pridá, ak si svoje nastavenia upravíte. Čo sa fotografií týka: fotografie iných môže vidieť len ten, kto si zadá aj svoju vlastnú.
Hurá. Hurá. Hurá. Výsledok nemalej námahy priniesol ovocie. Stránky sú počnúc týmto dňom prevádzkované pod .NET2 a nie .PHP4. K novinkám okrem iného patrí možnosť registrácie, aby sme zachovali kvalitu komunikácie a Vami poskytovaných oznamov. Stránky sú komplet prepísané, staré PHP poslúžil čisto ako prototyp. Ak nájdete dakto akékoľvek anomálie alebo chyby: napíšte na <email-pii>
.
Keďže tieto stránky boli pôvodne naprogramované v PHP, môžete si pozrieť starý archív
z tých čias